חמדה 
שם ידעתי חמדה שלא היתה כמוה,; והזמן ההוא היה יום השביעי בשבת; וכל בדי אילנות היו מתעצמים לגבוה.; והאור הלך מסביב שוטף כנהר לנבוע; וגלגל העין את גלגל החמה חמד.; אז ידעתי חמדה שלא היתה כמוה.; הזהירו ראשי השיחים והאור לא ידע שבוע,; ניתך בגלי הנהר ובכל אורותיו ניצת,; אף ראשי היה בעיניו כתפוח זהב לבלוע.; שושני נהר צהובות פערו את פיהן לבלוע; את אדוות הנהר בחופזן וגיבעול השט,; ואותו היום היה יום השביעי בשבת; וכל בדי אילנות מתעצמים בתשוקה לגבוה; ואז ידעתי חמדה שלא היתה כמוה.; 